Narodna skupština
20180418

Sada mi vi kažite kako poljoprivrednik može da skrpi kraj sa krajem? Nije dovoljno to što ste vi rekli, nije istinito i nadam se da možete da odete kod poljoprivrednika i da sa njima porazgovarate, a da to ne bude u izbornoj kampanji, kao što je ministar koga ste pomenuli, Nedimović, u Kosjeriću svakom domaćinstvu koje se bavi poljoprivredom obećao nov traktor. Kada su završeni izbori, naravno, niti je ministar više posetio Kosjerić, niti je neko dobio litar nafte, a kamoli traktor. Mislim da je poljoprivreda izuzetno važna tema. Imali smo velike gubitke u prethodnoj godini zbog suše. Mi i dalje se bavimo poljoprivredom gledajući u nebo i moleći boga kakav će da nam bude budžet. Nemamo agrarni budžet koji je predviđen u narednih pet godina šta će Srbija raditi, kojim kulturama će se posvetiti u sektoru poljoprivrede i to je izuzetno loše. Izuzetno je loše i to što ste 1200 mladih, obrazovanih, stručnih poljoprivrednika, otpustili samo zato što ih je angažovala DS, od 2009. do 2012. godine.